Majlis Daerah Jerantut

Majlis Daerah Jerantut telah diwartakan pada 18 Februari 1982 melalui No. Warta P.W. No.65 dan dikuatkuasakan bermula pada 1 Mac 1982 bagi menggantikan Lembaga Bandaran Jerantut yang telah ditubuhkan pada 1 Julai 1960 mengikut warta kerajaan Bil. 230/60 di bawah Enakmen Lembaga Bandaran FMS Cap. 137. Penubuhan Majlis Daerah Jerantut ini telah mengubah kawasan pentadbiran sedia ada Lembaga Bandaran Jerantut dimana kawasan-kawasan baru yang berpotensi dan mempunyai penduduk yang ramai telah dimasukkan. Kerajaan Negeri Pahang Darul Makmur telah bersetuju menerima pakai Akta Kerajaan Tempatan 1976 (Akta 171) pada 1 September 1979. Bermula dari tarikh itu maka bermulalah penyusunan semula Penguasa-Penguasa Tempatan di Negeri Pahang dan dinaikkan taraf sebagai Majlis Daerah.

Sejarah
Majlis Daerah Jerantut telah ditubuhkan pada 2 Oktober 1982 yang merangkumi kawasan seluas 12,109.00 hektar. Daripada jumlah itu 3,020.00 hektar telah diwartakan di bawah Akta Kerajaan Tempatan 1976 (Akta 171) seksyen 127, seksyen 128 dan seksyen 163 sebagai kawasan operasi. Manakala selebihnya iaitu 9,021.00 hektar telah diwartakan sebagai kawasan kawalan. Kawasan-kawasan yang dimaksudkan adalah merangkumi Bandar Jerantut, Batu Balai, Damak, Jerantut Feri dan Kuala Tembeling.

Ahli Majlis
Seramai 16 orang ahli majlis dilantik oleh Kerajaan Negeri bagi membantu melancarkan pentadbiran majlis.

Fungsi
Merancang dan mengawal pembangunan termasuk menyediakan pelan struktur
Menyelaras dan membantu membangunkan pekan atau bandar-bandar baru
Mempertingkatkan kemudahan-kemudahan asas, menaikkan taraf kampung dan menggalakkan kegiatan    ekonomi yang berdaya maju
Mengindahkan bandar dengan landskap yang menarik
Mengawal bangunan, pengiklanan dan papan tanda
Memberi perkhidmatan kesihatan, kawalan makanan, kebersihan pusat jualan makanan dan kawalan berpenyakit
Menyediakan kemudahan-kemudahan awam seperti pasar, gerai, kompleks sukan, taman permainan kanak-kanak dan perhentian bas
Melesenkan dan mengawal perniagaan, iklan dan penjaja
Mengawal selia pelupusan sisa pepejal dan pembersihan bandar
Menyelenggara sistem saliran dan kebersihan alam sekitar
Membina serta menyelenggara parit dan longkang

Misi Dan Visi

Visi
Memajukan semua sektor ke arah mewujudkan kekuatan dan kemantapan ekonomi, kesejahteraan hidup dan keadilan sosial bagi Daerah Jerantut.

Misi
Merealisasikan Majlis Daerah Jerantut sebagai sebuah Pihak Berkuasa Tempatan yang maju dan makmur berteraskan pengurusan yang dinamik dan progresif berlandaskan kepada pengurusan sumber dan personel yang produktif menjelang tahun 2025.

Objektif
Matlamat
Matlamat utama Majlis Daerah Jerantut ialah untuk menjelaskan bandar sebagai pusat pertumbuhan yang maju, indah, bersih dan tersusun serta mempunyai kemudahan-kemudahan bertaraf perbandaran.

Objektif

 .Merancang dan menggalakkan pembangunan secara lebih sistematik dan selaras dengan dasar-dasar Majlis Daerah Jerantut.
 Mewujudkan suasana pembangunan yang bersesuaian bagi menjadikan Jerantut sebagai pintu masuk utama pelancong.
 Membuat penelitian untuk memperbaiki dan mempertingkatkan penyertaan Bumiputra dipelbagai sektor perdagangan.
 Menentukan arah dan corak pembangunan serta penggunaan tanah terutamanya untuk pembangunan baru dan pembangunan semula selaras dengan struktur dan fungsi penempatan.
 Meningkatkan susunan fizikal bandar serta memperbaiki sistem lalulintas semasa dengan keperluan yang bersesuaian.

Piagam Pelanggan
Kami kakitangan Majlis Daerah Jerantut dengan ini berjanji akan memberikan perkhidmatan yang cekap dan berkualiti di dalam semua bidang tugas yang telah diamanahkan, di antara lain mencakupi perkara-perkara seperti berikut:

 Memproses borang permohonan lesen dalam tempoh satu bulan setelah mendapat pandangan dari jabatan-jabatan yang terlibat.
 Mengeluarkan permit sementara perniagaan dalam masa 1 hari setelah mendapat kelulusan Yang DiPertua, Setiausaha dan Ketua Bahagian.
 Mengeluarkan surat tawaran kepada pemborong yang berjaya selepas 7 hari bekerja dari tarikh sebutharga diputuskan oleh J/K Tender MDJ.
 Membuat perakuan siap kerja dalam tempoh 7 hari bekerja dari tarikh penyerahan inden ke pejabat.
 Menyelesaikan bayaran dalam tempoh 14 hari bekerja setelah menerima tuntutan bayaran.
 Mengambil tindakan ke atas segala aduan berkaitan kerja-kerja penyelenggaraan landskap seperti pemotongan rumput, kebersihan jalan, pelepah pokok dan penebangan pokok dalam tiga hari bekerja.
 Memproses permohonan penyewaan peralatan MDJ  dalam tempoh 7 hari bekerja.
 Memproses permohonan secara serentak bagi konsep Bina Kemudian Jual (BKJ) Projek Impak Tinggi dan
 Pelaburan Asing serta Projek-projek Kerajaan dalam tempoh 4 hingga 6 bulan daripada tarikh penerimaan yang lengkap

Bahagian
Jabatan Khidmat Pengurusan
1.Bahagian Pentadbiran Dan Urusetia
2.Bahagian Teknologi Maklumat
3.Bahagian Penguatkuasaan

Jabatan Undang-Undang
1.Bahagian Undang-Undang

Jabatan Perbendaharaan
1.Bahagian Kewangan dan Akaun

Jabatan Penilaian
1.Bahagian Penilaian dan Cukai Taksiran

Jabatan Kawalan Perancangan
1.Bahagian Perancang dan Landskap

Jabatan Kejuruteraan
1.Bahagian Teknikal dan Pembangunan

Jabatan Khidmat Masyarakat
1.Bahagian Pelesenan, Kebersihan dan Kesihatan

Unit Pusat Setempat (OSC)

Senarai Perkhidmatan
Kaunter Pembayaran
Perlesenan dan kawalan aktiviti perniagaan
Perbandaran
Sewa dewan
Unit pusat setempat

Rujukan

 https://www.mdjerantut.gov.my/ms

Pautan luar
Pejabat tanah Jerantut
Laman web rasmi Negeri Pahang

Jerantut
Daerah Jerantut